Υγιής γήρανση και πόλεις φιλικές προς τα άτομα τρίτης ηλικίας: μια ποιοτική μελέτη σε ηλικιωμένους κατοίκους της Θεσσαλονίκης
Creators: name: Ουζουνηλία, Ελένη Παύλου
Publisher: name: Aristotle University of Thessaloniki
Year: 2024
Subjects: Υγιής Γήρανση
Ενεργός Γήρανση
Παράγοντες ευζωίας
Αστικοποίηση
Φιλικές Πόλεις
Φιλικές προς την τρίτη ηλικία πόλεις
Ποιοτική έρευνα
Healthy Aging
Active Aging
Well-being factors
Urbanization
Friendly cities
Age-friendly cities
Qualitative research

description: Εισαγωγή: Τις τελευταίες δεκαετίες αυξήθηκε το προσδόκιμο της ζωής των ανθρώπων και έγινε εντονότερο το φαινόμενο της αστικοποίησης του πληθυσμού. Αυτές οι δυο παράμετροι δημιούργησαν την ανάγκη της προσαρμογής των πόλεων με σκοπό να γίνουν φιλικότερες προς τα άτομα της τρίτης ηλικίας. Σε παγκόσμιο επίπεδο έχουν διαμορφωθεί πολιτικές ώστε οι πόλεις να καλύπτουν τις ανάγκες των ηλικιωμένων κατοίκων τους και να τους επιτρέπουν να είναι ενεργά μέλη της κοινωνίας. Ο Παγκόσμιος Οργανισμός Υγείας έχει εκδώσει έναν οδηγό για να υποστηρίξει τις προσπάθειες προσαρμογής των πόλεων σε οκτώ βασικούς τομείς, σύμφωνα με τις ανάγκες των ηλικιωμένων. Σκοπός: Σκοπός της παρούσας μελέτης ήταν να διερευνήσει τους παράγοντες που επηρεάζουν την ευζωία των ατόμων της τρίτης ηλικίας και το βαθμό φιλικότητας της πόλης της Θεσσαλονίκης, σύμφωνα με την οπτική των ηλικιωμένων κατοίκων της. Υλικό και μέθοδος: Στην ποιοτική αυτή μελέτη κλήθηκαν να συμμετάσχουν εθελοντικά και ανώνυμα άτομα ηλικίας 65 ετών και άνω που κατοικούν στην Θεσσαλονίκη κατά τα τελευταία πέντε τουλάχιστον έτη. Οι ατομικές συνεντεύξεις πραγματοποιήθηκαν και ηχογραφήθηκαν από τον Δεκέμβριο του 2023 έως τον Μάρτιο του 2024 δια ζώσης σε χώρους επιλογής των συμμετεχόντων κατόπιν ενυπόγραφης συγκατάθεσής τους. Η ανάλυση των δεδομένων διενεργήθηκε με την μέθοδο της θεματικής ανάλυσης. Αποτελέσματα: Πραγματοποιήθηκαν 15 συνεντεύξεις μέσης διάρκειας 35 λεπτών, με άτομα ηλικίας μέσης ηλικίας 72,9 ετών (± 6,8, ελάχιστο 65 - μέγιστο 88 ετών), από τα οποία το 60% (9) ήταν γυναίκες. Οι παράγοντες που βρέθηκε να επηρεάζουν την ευζωία των ηλικιωμένων είναι: 1) η υγεία (προσωπική υγεία και υγεία των αγαπημένων ανθρώπων), 2) η συνέχιση των αγαπημένων τους δραστηριοτήτων, 3) οι ανθρώπινες σχέσεις και το κοινωνικό δίκτυο στήριξης, 4) η οικονομική άνεση και 5) η ευημερία της πατρίδας και η εξάλειψη της βίας. Οι συμμετέχοντες ήταν αρκετά ικανοποιημένοι στους τομείς της στέγασης, της απασχόλησης, της κοινωνικής συμμετοχής, της επικοινωνίας και ενημέρωσης και του σεβασμού και κοινωνικής ένταξης. βελτιώσεις που προτάθηκαν αφορούσαν στους τομείς των εξωτερικών χώρων και κτιρίων, των μεταφορών και της κοινοτικής υποστήριξης και των υπηρεσιών υγείας για να γίνει η Θεσσαλονίκη μια φιλικότερη προς τους ηλικιωμένους πόλη, ενώ δεν παρέλειψαν να τονίσουν και τα θετικά σημεία της πόλης. Συμπεράσματα: Ο τόπος κατοικίας διαδραματίζει σημαντικό ρόλο στην ενεργό γήρανση. Σύμφωνα με τα ευρήματα της μελέτης, η Θεσσαλονίκη είναι μια πόλη της οποίας τα χαρακτηριστικά συμβάλουν ως έναν ικανοποιητικό βαθμό στην ενεργό γήρανση, ωστόσο είναι απαραίτητες ορισμένες διορθωτικές παρεμβάσεις.
description: Introduction: In recent decades, human life expectancy has increased, and the phenomenon of population urbanization has become more intense. These two parameters created the need to adapt cities to make them friendlier to the elderly. Globally, policies have been formulated, so that the cities meet the needs of their elderly residents and allow them to be active members of the society. The World Health Organization has issued a guide to support the efforts made so as the cities to adapt according to the eight domains, based on the needs of the elderly. Aim: The aim of the present study was to investigate the factors that affect the well-being of the elderly and the level of friendliness of the city of Thessaloniki, according to the point of view of its senior residents. Material and method: In this qualitative study, people aged 65 years and above, who have been living in Thessaloniki for at least the past five years, were invited to participate voluntarily and anonymously. Individual interviews were conducted and recorded in person between December 2023 and March 2024 in locations chosen by the participants upon their signed consent. Data analysis was carried out using the thematic analysis method. Results: In total, 15 interviews of an average duration of 35 minutes were conducted. Participants had a mean age of 72.9 years old (± 6.8, min 65 - max 88), while 60% (9) were women. The factors that affect the well-being of the elderly are: 1) health (personal health and health of their beloved ones), 2) continuity of their favorite activities, 3) human relationships and social support network, 4) financial comfort and 5) the prosperity of the homeland and the elimination of the violence. The participants were quite satisfied regarding the domains of housing, employment, social participation, communication, information, respect and social inclusion. Respondents suggested improvements in the domains of outdoor spaces and buildings, transportation, community support and healthcare services in order to make Thessaloniki a more age-friendly city, while they didn’t avoid to highlight the city's advantages. Conclusions: The place of residence plays an important role in active aging. In accordance with these findings, Thessaloniki is a city whose characteristics contribute satisfactorily to active aging, however some corrective actions are necessary to be taken.